คือผมอยากปรึกษา ผมเคยเป็นสิว แล้วใช้มือบีบออกมา จนมันเกิดเป็นแผลเป็น มันเป็นเหมือนก้อนเนื้อเป็นเม็ดอยู่ข้างใน ผมคิดว่าหัวสิวพยายามบีบ ใช้เข็มเจาะ กดออกมาก็มีแต่น้ำนิ๊ดเดียว, เป็นมาหลายปีแล้ว ถ้าผมจะล่าเซอร์ หรือผ่าตัดออกสามารถทำได้ไหมครับ หรือมีวิธีไหนบ้างครับ ขอบล่วงหน้าครับ 🙏
สวัสดีค่ะ สิวคือภาวะที่เกิดจากการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวโดยการไปแกะตุ่มสิวนั้น อาจทำให้เกิดรอยแผลเป็นขึ้นมาได้ค่ะ ส่วนใหญ่ถ้าเป็นรอยแผลเป็นเล็กๆมักจะค่อยๆจางไปได้ แต่ถ้าเป็นรอยแผลเป็นใหญ่หรือลึกมาก อาจจะต้องใช้การทำเลเซอร์หรือการใข้เข็มสะกิดทำลายพังผืดทำโดยแพทย์ผิวหนังร่วมด้วย แนะนำพบแพทย์ผิวหนังที่รพ.ใกล้บ้านเพื่อประเมินลักษณะและความรุนแรงของรอยสิวเพื่อวางแผนการรักษาร่วมกันอีกครั้งค่ะ